Folketing
2003-05-20

Jeg er fuldstændig enig med Dansk Folkepartis ordfører i, at det er alt for nemt at stifte gæld. Der er mange, der i den grad bliver lokket til at tage de her quicklån til kæmpehøje renter uden at kunne overskue, hvad de egentlig går ud på, og som går ind i en forretning for at købe noget og så kommer ud igen og har taget et lån, som de slet ikke kan se hvad fører til. Netop derfor er det jo, vi foreslår, at man skal have en mulighed for at få noget råd og vejledning om, hvordan man kommer ud af den gældssituation. Jeg vil høre, om Dansk Folkeparti ikke vil være indstillet på at se på, hvordan vi kan sikre en sådan rådgivning, hvis det viser sig under udvalgsarbejdet, at bankerne ikke leverer den rådgivning.